**Deň po anglicky v Modre**

Dňa 12. mája sa uskutočnil **Deň po anglicky v Modre** s triedou 4. B. Zúčastnili sa ho učitelia Mgr. Karol Novotný, Mgr. Peter Slamka a Mgr. Rodolfo Jesús Montecinos Ohlagaray spolu so žiakmi **4. B**.

Ako prvý nám porozprával Adam Lančarič o našej škole. Na nádvorí múzea Ľ. Štúra prezentoval Andrej Štrbík o živote a diele Ľudovíta Štúra a Mário Filip o Modranskej keramike. Pri galérii Ignáca Bizmayera nám Martin Škápik prezentoval projekt Historické pamiatky v Modre a pred Kultúrnym centrom nám Kika Oravcová porozprávala o histórii Modry a Michal Durdovanský o rodinnom vinárstve. Na kalvárii Tri Kríže nám Dávid Myslík a Martin Bognár hovorili o rodinných vinárstvach. Svoju prezentáciu o histórii vinohradníctva v Modre nám porozprávala Dorota Javorová.

Všetky príspevky od žiakov boli prezentované v anglickom jazyku. A keďže boli prítomní aj nemčinári, niektoré projekty boli aj v nemčine.